ՀԱՍՏԱՏՎԱԾ Է

Եվրասիական տնտեսական հանձնաժողովի խորհրդի՝   
«\_\_\_» \_\_\_\_\_\_\_-ի 20\_\_\_\_\_\_ թվականի   
թիվ \_\_\_\_\_\_\_\_\_\_ որոշմամբ

**ԿԱՐԳ**

ժամանակավոր սանիտարական, անասնաբուժասանիտարական եւ կարանտինային բուսասանիտարական միջոցառումներ ներմուծելիս Եվրասիական տնտեսական միության անդամ պետությունների լիազորված մարմինների փոխգործակցության

I. Ընդհանուր դրույթներ

1. Սույն Կարգը մշակվել է «Եվրասիական տնտեսական միության մասին» 2014 թվականի մայիսի 29-ի պայմանագրի 56-րդ հոդվածի 4-րդ կետի երկրորդ պարբերությանը համապատասխան եւ սահմանում է Եվրասիական տնտեսական միության անդամ պետությունների լիազորված մարմինների փոխգործակցության կանոնները (այսուհետ համապատասխանաբար՝ անդամ պետություններ, լիազորված մարմիններ, Միություն) ժամանակավոր սանիտարական, անասնաբուժասանիտարական եւ կարանտինային բուսասանիտարական միջոցառումներ (այսուհետ՝ ժամանակավոր միջոցառումներ) ներմուծելիս:

2. Անդամ պետություններն իրավունք ունեն մշակելու եւ ներմուծելու ժամանակավոր միջոցառումներ «Եվրասիական տնտեսական միության մասին» 2014 թվականի մայիսի 29-ի պայմանագրի 58-րդ հոդվածի 8-րդ կետով եւ «Սանիտարական, անասնաբուժասանիտարական եւ կարանտինային բուսասանիտարական միջոցառումների իրականացման մասին» արձանագրության 6-րդ եւ 25-րդ կետերով սահմանված դեպքերում («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 12 հավելված):

Ժամանակավոր միջոցառումներն անդամ պետությունների կողմից ներմուծվում են այն դեպքում, երբ այլ որոշումների ընդունումը թույլ չի տալիս նվազագույնի հասցնել մարդու, կենդանիների կամ բույսերի կյանքի եւ (կամ) առողջության համար անբարենպաստ հետեւանքների առաջացման վտանգը:

3. Սույն Կարգի նպատակներով օգտագործվում են հասկացություններ, որոնք ունեն հետեւյալ իմաստը՝

ժամանակավոր անասնաբուժասանիտարական միջոցառումներ՝ ժամանակավոր բնույթի միջոցառումներ (պահանջներ եւ ընթացակարգեր), որոնք անդամ պետության կողմից ներմուծվում են կենդանիների հիվանդությունները կանխելու եւ մարդու ու կենդանիների համար ընդհանուր հիվանդությունների առաջացման վտանգներից բնակչությանը պաշտպանելու նպատակով, այդ թվում՝ կենդանիների, կերի, կենդանական ծագում ունեցող հումքի եւ արտադրանքի միջոցով, ինչպես նաեւ Միության մաքսային տարածքի սահմաններում դրանք փոխադրող տրանսպորտային միջոցներով այդ հիվանդությունների փոխանցման կամ տարածման դեպքում.

ժամանակավոր կարանտինային բուսասանիտարական միջոցառումներ՝ ժամանակավոր բնույթի միջոցառումներ, արգելքներ եւ սահմանափակումներ, որոնք անդամ պետության կողմից ներմուծվում են իր տարածքի եւ Միության մաքսային տարածքի կարանտինային բուսասանիտարական անվտանգության ապահովման նպատակով.

ժամանակավոր սանիտարական միջոցառումներ՝ ժամանակավոր բնույթի միջոցառումներ, արգելքներ եւ սահմանափակումներ, որոնք անդամ պետության կողմից ներմուծվում են անձանց, տրանսպորտային միջոցների, Միության մաքսային տարածք ներմուծվող եւ (կամ) անդամ պետությունների միջեւ փոխադրվող՝ պետական սանիտարահամաճարակաբանական վերահսկողության ենթակա՝ հսկողության վերցված արտադրանքի (ապրանքների) նկատմամբ՝ բնակչության սանիտարահամաճարակաբանական բարեկեցության ապահովման, մարդու կյանքի եւ առողջության պաշտպանության նպատակով:

Սույն Կարգում օգտագործվող այլ հասկացություններ ընկալվում են «Եվրասիական տնտեսական միության մասին» 2014 թվականի մայիսի 29-ի պայմանագրով սահմանված իմաստներով:

II. Լիազորված մարմինների փոխգործակցության կարգը ժամանակավոր անասնաբուժասանիտարական միջոցառումներ ներմուծելիս

4. Ժամանակավոր անասնաբուժասանիտարական միջոցառումներ ներմուծելիս համապատասխան որոշում ընդունած անդամ պետության լիազորված մարմինն անհապաղ, սակայն ոչ ուշ, քան ժամանակավոր միջոցառումը ներմուծելու օրվանից 1 աշխատանքային օր առաջ, այդ մասին տեղեկացնում է մյուս անդամ պետությունների լիազորված մարմիններին, ինչպես նաեւ Եվրասիական տնտեսական հանձաժողովին (այսուհետ՝ Հանձնաժողով): Ժամանակավոր անասնաբուժասանիտարական միջոցառումներ ներմուծելու վերաբերյալ տեղեկատվությունը ներառում է հետեւյալ տեղեկությունները՝

ա) Միության իրավունքի մաս կազմող ակտերով նախատեսված միջոցառումը ներմուծելու հիմքը.

բ) միջոցառումը ներմուծելու անհրաժեշտության հիմնավորումը.

գ) ներմուծվող միջոցառման բովանդակությունը (նկարագրությունը).

դ) միջոցառումը ներմուծելու օրը եւ դրա գործողության ենթադրյալ ժամանակահատվածը:

5. Սույն Կարգի 4-րդ կետում նշված տեղեկատվությունն ստանալու դեպքում լիազորված մարմինները հնարավոր կարճ ժամկետում, սակայն ոչ ուշ, քան այդ տեղեկատվությունն ստանալու օրվանից 10 աշխատանքային օր հետո, ուսումնասիրում են ներկայացված տեղեկությունները եւ ուսումնասիրության արդյունքների վերաբերյալ տեղեկատվություն են ուղարկում լիազորված մարմիններ եւ Հանձնաժողով, այդ թվում՝ ժամանակավոր անասնաբուժասանիտարական միջոցառում ներմուծելու հարցի վերաբերյալ իրենց դիրքորոշումը հիմնավորելու անհրաժեշտության դեպքում:

Անդամ պետության կողմից ժամանակավոր անասնաբուժասանիտարական միջոցառում ներմուծվելու դեպքում մյուս անդամ պետությունները՝

ձեռնարկում են միջոցներ, որոնք ապահովում են ժամանակավոր անասնաբուժասանիտարական միջոցառում ներմուծելու մասին որոշում ընդունած անդամ պետության պաշտպանության պատշաճ մակարդակը.

լիազորված մարմիններ եւ Հանձնաժողով են ուղարկում իրենց տարածքում ժամանակավոր անասնաբուժասանիտարական միջոցառում ներմուծելու վերաբերյալ կամ ժամանակավոր անասնաբուժասանիտարական միջոցառում ներմուծելու մասին որոշում ընդունած անդամ պետության պաշտպանության պատշաճ մակարդակն ապահովող ձեռնարկված միջոցների վերաբերյալ տեղեկատվություն:

6. Լիազորված մարմինները եւ Հանձնաժողովն ունեն ժամանակավոր անասնաբուժասանիտարական միջոցառում ներմուծելու մասին լրացուցիչ տեղեկատվություն պահանջելու իրավունք: Այդ տեղեկատվությունը լիազորված մարմին եւ Հանձնաժողով է ներկայացվում նշված պահանջն ստանալու օրվանից 10 աշխատանքային օրվա ընթացքում:

7. Ժամանակավոր անասնաբուժասանիտարական միջոցառումը փոփոխելու, չեղարկելու դեպքում այն անդամ պետության լիազորված մարմինը, որի տարածք է ներմուծվել ժամանակավոր անասնաբուժասանիտարական միջոցառումը, այդ մասին մյուս անդամ պետությունների լիազորված մարմիններին եւ Հանձնաժողովին տեղեկացնում է ոչ ուշ, քան այդ փոփոխության, չեղարկման օրվանից 1 աշխատանքային օր առաջ:

Տվյալ միջոցին միացած (կամ այլ միջոցներ ընդունած) անդամ պետությունների լիազորված մարմիններն այդ մասին եւ անցկացվող միջոցառումների մասին տեղեկացնում են մյուս անդամ պետությունների լիազորված մարմիններին եւ Հանձնաժողովին ոչ ուշ, քան ժամանակավոր միջոցառումը ներմուծելու, փոփոխելու, չեղարկելու օրվանից 1 աշխատանքային օր առաջ (նշելով ժամանակավոր միջոցառումը ներմուծելու, փոփոխելու, չեղարկելու հիմքը եւ համապատասխան որոշումն ընդունելու օրը):

Ժամանակավոր անասնաբուժասանիտարական միջոցառում ներմուծելու, փոփոխելու եւ չեղարկելու կարգը սահմանվում է անդամ պետությունների օրենսդրությամբ:

8. Ժամանակավոր անասնաբուժասանիտարական միջոցառում ներմուծելու, փոփոխելու, չեղարկելու վերաբերյալ տեղեկատվությունը կազմվում է ռուսերենով եւ անդամ պետության պետական լեզվով ու հրապարակվում է ոչ ուշ, քան համապատասխան որոշումն ընդունելու օրվանից 1 աշխատանքային օր հետո, Ինտերնետ տեղեկատվական-հեռահաղորդակցական ցանցում՝ անդամ պետության լիազորված մարմնի պաշտոնական կայքում եւ Միության պաշտոնական կայքում, համապատասխանաբար, անդամ պետության պետական լեզվով եւ ռուսերենով:

III. Լիազորված մարմինների փոխգործակցության կարգը ժամանակավոր կարանտինային բուսասանիտարական միջոցառում ներմուծելիս

9. Ժամանակավոր կարանտինային բուսասանիտարական միջոցառում ներմուծելիս համապատասխան որոշում ընդունած անդամ պետության լիազորված մարմինն անհապաղ, սակայն ոչ ուշ, քան ժամանակավոր միջոցառումը ներմուծելու օրվանից 1 աշխատանքային օր առաջ, այդ մասին տեղեկացնում է մյուս անդամ պետությունների լիազորված մարմիններին, ինչպես նաեւ Հանձնաժողովին: Ժամանակավոր կարանտինային բուսասանիտարական միջոցառում ներմուծելու վերաբերյալ տեղեկատվությունը ներառում է հետեւյալ տեղեկությունները՝

ա) Միության իրավունքի մաս կազմող ակտերով նախատեսված միջոցառումը ներմուծելու հիմքը.

բ) միջոցառումը ներմուծելու անհրաժեշտության հիմնավորումը.

գ) ներմուծվող միջոցառման բովանդակությունը (նկարագրությունը).

դ) միջոցառումը ներմուծելու օրը եւ դրա գործողության ենթադրյալ ժամանակահատվածը.

ե) ժամանակավոր կարանտինային բուսասանիտարական միջոցառմանն առնչվող այլ տեղեկություններ, այդ թվում՝ տեղեկություններ՝ անդամ պետության տարածքում եւ այդ միջոցառումը ներմուծելու մասին որոշում ընդունած անդամ պետության մաքսային սահմանի համապատասխան հատվածում կարանտինային բուսասանիտարական միջոցառման կատարումն ապահովող միջոցառումների վերաբերյալ:

10. Սույն Կարգի 9-րդ կետում նշված տեղեկատվությունն ստանալու դեպքում լիազորված մարմինները հնարավոր կարճ ժամկետում, սակայն ոչ ուշ, քան այդ տեղեկատվությունն ստանալու օրվանից 10 աշխատանքային օր հետո, ուսումնասիրում են ներկայացված տեղեկությունները եւ ուսումնասիրության արդյունքների վերաբերյալ տեղեկատվություն են ուղարկում լիազորված մարմիններ եւ Հանձնաժողով, այդ թվում՝ ժամանակավոր կարանտինային բուսասանիտարական միջոցառում ներմուծելու հարցի վերաբերյալ իրենց դիրքորոշումը հիմնավորելու անհրաժեշտության դեպքում:

Անդամ պետության կողմից ժամանակավոր կարանտինային բուսասանիտարական միջոցառում ներմուծվելու դեպքում մյուս անդամ պետությունները՝

ձեռնարկում են միջոցներ, որոնք ապահովում են ժամանակավոր կարանտինային բուսասանիտարական միջոցառում ներմուծելու մասին որոշում ընդունած անդամ պետության պաշտպանության պատշաճ մակարդակը.

լիազորված մարմիններ եւ Հանձնաժողով են ուղարկում իրենց տարածքում ժամանակավոր կարանտինային բուսասանիտարական միջոցառում ներմուծելու վերաբերյալ կամ ժամանակավոր կարանտինային բուսասանիտարական միջոցառում ներմուծելու մասին որոշում ընդունած անդամ պետության պաշտպանության պատշաճ մակարդակն ապահովող ձեռնարկված միջոցների վերաբերյալ տեղեկատվություն:

11. Լիազորված մարմինները եւ Հանձնաժողովն ունեն ժամանակավոր կարանտինային բուսասանիտարական միջոցառում ներմուծելու մասին լրացուցիչ տեղեկատվություն պահանջելու իրավունք: Այդ տեղեկատվությունը լիազորված մարմին եւ Հանձնաժողով է ներկայացվում նշված պահանջն ստանալու օրվանից 10 աշխատանքային օրվա ընթացքում:

12. Ժամանակավոր անասնաբուժասանիտարական միջոցառումը փոփոխելու, չեղարկելու դեպքում այն անդամ պետության լիազորված մարմինը, որի տարածք է ներմուծվել ժամանակավոր կարանտինային բուսասանիտարական միջոցառումը, այդ մասին մյուս անդամ պետությունների լիազորված մարմիններին եւ Հանձնաժողովին տեղեկացնում է ոչ ուշ, քան այդ փոփոխության, չեղարկման օրվանից 1 աշխատանքային օր առաջ:

Տվյալ միջոցին միացած (կամ այլ միջոցներ ընդունած) անդամ պետությունների լիազորված մարմիններն այդ մասին եւ անցկացվող միջոցառումների մասին տեղեկացնում են մյուս անդամ պետությունների լիազորված մարմիններին եւ Հանձնաժողովին ոչ ուշ, քան միջոցառումը ներմուծելու, փոփոխելու, չեղարկելու օրվանից 1 աշխատանքային օր առաջ (նշելով ժամանակավոր միջոցառումը ներմուծելու, փոփոխելու, չեղարկելու հիմքը եւ համապատասխան որոշումն ընդունելու օրը):

Ժամանակավոր կարանտինային բուսասանիտարական միջոցառում ներմուծելու, փոփոխելու եւ չեղարկելու կարգը սահմանվում է անդամ պետությունների օրենսդրությամբ:

13. Ժամանակավոր կարանտինային բուսասանիտարական միջոցառում ներմուծելու, փոփոխելու, չեղարկելու վերաբերյալ տեղեկատվությունը կազմվում է ռուսերենով եւ անդամ պետության պետական լեզվով ու հրապարակվում է ոչ ուշ, քան համապատասխան որոշումն ընդունելու օրվանից 1 աշխատանքային օր հետո, Ինտերնետ տեղեկատվական-հեռահաղորդակցական ցանցում՝ անդամ պետության լիազորված մարմնի պաշտոնական կայքում եւ Միության պաշտոնական կայքում, համապատասխանաբար, անդամ պետության պետական լեզվով եւ ռուսերենով:

IV. Լիազորված մարմինների փոխգործակցության   
կարգը ժամանակավոր սանիտարական միջոցառում ներմուծելիս

14. Ժամանակավոր սանիտարական միջոցառում (ժամանակավոր սանիտարական միջոցառումներ) ներմուծելիս համապատասխան որոշում ընդունած անդամ պետության լիազորված մարմինն անհապաղ, սակայն ոչ ուշ, քան ժամանակավոր սանիտարական միջոցառումը ներմուծելու օրվանից 1 աշխատանքային օր առաջ, այդ մասին տեղեկացնում է մյուս անդամ պետությունների լիազորված մարմիններին, ինչպես նաեւ Հանձնաժողովին: Ժամանակավոր սանիտարական միջոցառում ներմուծելու վերաբերյալ տեղեկատվությունը ներառում է հետեւյալ տեղեկությունները՝

ա) Միության իրավունքի մաս կազմող ակտերով նախատեսված միջոցառումը ներմուծելու հիմքը.

բ) միջոցառումը ներմուծելու անհրաժեշտության հիմնավորումը (առկայության դեպքում).

գ) ներմուծվող միջոցառման բովանդակությունը (նկարագրությունը).

դ) միջոցառումը ներմուծելու օրը եւ դրա գործողության ենթադրյալ ժամանակահատվածը:

15. Պետական սանիտարահամաճարակաբանական վերահսկողության (հսկողության) ենթակա՝ հսկողության վերցված արտադրանքի (ապրանքների) ներմուծման նկատմամբ արգելքների եւ սահմանափակումների առնչությամբ ժամանակավոր սանիտարական միջոցառում ներմուծվելու դեպքում այն ներմուծելու վերաբերյալ տեղեկատվությունը ներառում է լրացուցիչ տեղեկություններ՝

ա) արտադրանքի (ապրանքների) անվանումն ու նկարագրությունը (մակնշման վրա նշված անունը).

բ) արտադրանքի (ապրանքների) մասին տվյալներ (քանակը, խմբաքանակի (խմբաքանակների) նույնականացումը, ներառյալ՝ խմբաքանակի (խմբաքանակների) համարը, արտադրության ամսաթիվը).

գ) պատրաստողը, ներմուծողը եւ (կամ) արտադրանքի (ապրանքների) շրջանառությանը մասնակցող այլ անձինք.

դ) ապրանքներն ուղեկցող փաստաթղթերի անվանումն ու վավերապայմանները, պետական սանիտարահամաճարակաբանական վերահսկողության (հսկողության) ենթակա՝ հսկողության վերցված արտադրանքի (ապրանքների) մասին տեղեկություններ, որոնք նշված են այդ փաստաթղթերում (առկայության դեպքում).

ե) սանիտարահամաճարակաբանական վերահսկողության (հսկողության) ենթակա արտադրանքին (ապրանքներին) ներկայացվող միասնական սանիտարահամաճարակաբանական ու հիգիենիկ պահանջներին եւ (կամ) Միության տեխնիկական կանոնակարգերի պահանջներին (առկայության դեպքում) արտադրանքի (ապրանքների) համապատասխանությունը հավաստող փաստաթղթերի մասին տվյալներ.

զ) սանիտարահամաճարակաբանական վերահսկողության (հսկողության) ենթակա արտադրանքին (ապրանքներին) ներկայացվող միասնական սանիտարահամաճարակաբանական ու հիգիենիկ պահանջների եւ (կամ) Միության տեխնիկական կանոնակարգերի պահանջների հայտնաբերված խախտումների ցանկը (նշելով տվյալ պահանջները եւ դրանց պարամետրերը սահմանող՝ Միության իրավունքի մաս կազմող ակտը), ում կողմից եւ երբ են հայտնաբերվել (կցելով փորձանմուշներ վերցնելու ակտը եւ փորձարկումների արձանագրությունը (արձանագրությունները) (առկայության դեպքում)):

16. Անդամ պետության տարածքում սանիտարահամաճարակաբանական իրավիճակի վատթարացման դեպքում եւ (կամ) սանիտարահամաճարակաբանական իրավիճակի վատթարացման (տարածքի սանիտարական պաշտպանության միջոցառումների անցկացում պահանջող վարակիչ, զանգվածային ոչ վարակիչ հիվանդությունների (թունավորումների) եւ անդամ պետության տարածքում հանրային առողջությանը վտանգ ներկայացնող սանիտարահամաճարակաբանական բնույթի արտակարգ իրավիճակների հետ կապված իրավիճակի վատթարացման ուղղության փոփոխություն) վերաբերյալ համապատասխան միջազգային կազմակերպություններից, անդամ պետություններից եւ (կամ) երրորդ երկրներից տեղեկատվություն ստանալու դեպքում ժամանակավոր սանիտարական միջոցառում ներմուծելիս լիազորված մարմինն իր պետության տարածքում եւ Միության մաքսային տարածքում վարակիչ եւ զանգվածային ոչ վարակիչ հիվանդությունների (թունավորումների) առաջացման ու տարածման պրոֆիլակտիկայի (կանխարգելման) նպատակներով անհապաղ, սակայն այդ տեղեկատվությունն ստանալու օրվանից ոչ ուշ, քան 1 աշխատանքային օր հետո, սույն Կարգի 14-րդ կետում նշված տեղեկատվությունից բացի, մյուս անդամ պետությունների լիազորված մարմիններ եւ Հանձնաժողով է ներկայացնում տեղեկություններ հետեւյալի մասին՝

ա) սանիտարահամաճարակաբանական իրավիճակի վատթարացման օրը եւ ժամը.

բ) վայրը (հանրապետությունը, երկրամասը, մարզը, շրջանը, տարածքի հատվածը, բնակավայրը), որտեղ արձանագրվել է սանիտարահամաճարակաբանական իրավիճակի վատթարացում.

գ) սանիտարահամաճարակաբանական իրավիճակի վատթարացման պատճառը.

դ) տարածման գոտին.

ե) անդամ պետության պաշտպանության պատշաճ մակարդակ ապահովող՝ ձեռնարկված միջոցները եւ անցկացված սանիտարահակահամաճարակաբանական ու այլ միջոցառումները:

17. Սույն Կարգի 14-16-րդ կետերում նշված տեղեկատվությունն ստանալու դեպքում լիազորված մարմինները հնարավոր կարճ ժամկետում, սակայն ոչ ուշ, քան այդ տեղեկատվությունն ստանալու օրվանից 10 աշխատանքային օր հետո, ուսումնասիրում են ներկայացված տեղեկությունները եւ ուսումնասիրության արդյունքների վերաբերյալ տեղեկատվություն են ուղարկում լիազորված մարմիններ եւ Հանձնաժողով, այդ թվում՝ ժամանակավոր սանիտարական միջոցառում ներմուծելու հարցի վերաբերյալ իրենց դիրքորոշումը հիմնավորելու անհրաժեշտության դեպքում:

Անդամ պետության կողմից ժամանակավոր սանիտարական միջոցառում ներմուծվելու դեպքում մյուս անդամ պետությունները՝

ձեռնարկում են անհրաժեշտ միջոցներ եւ իրականացնում են սանիտարահակահամաճարակաբանական միջոցառումներ, որոնք ապահովում են ժամանակավոր սանիտարական միջոցառում ներմուծելու մասին որոշում ընդունած անդամ պետության պաշտպանության պատշաճ մակարդակը.

լիազորված մարմիններ եւ Հանձնաժողով են ուղարկում իրենց տարածքում ժամանակավոր սանիտարական միջոցառում ներմուծելու վերաբերյալ կամ ժամանակավոր սանիտարական միջոցառում ներմուծելու մասին որոշում ընդունած անդամ պետության պաշտպանության պատշաճ մակարդակն ապահովող ձեռնարկված անհրաժեշտ միջոցների եւ անցկացված սանիտարահակահամաճարակաբանական միջոցառումների վերաբերյալ տեղեկատվություն:

18. Լիազորված մարմինները եւ Հանձնաժողովն ունեն ժամանակավոր սանիտարական միջոցառում ներմուծելու մասին լրացուցիչ տեղեկատվություն պահանջելու իրավունք: Այդ տեղեկատվությունը լիազորված մարմին եւ Հանձնաժողով է ներկայացվում նշված պահանջն ստանալու օրվանից 10 աշխատանքային օրվա ընթացքում:

19. Ժամանակավոր սանիտարական միջոցառումը փոփոխելու, չեղարկելու դեպքում այն անդամ պետության լիազորված մարմինը, որի տարածք է ներմուծվել ժամանակավոր սանիտարական միջոցառումը, այդ մասին մյուս անդամ պետությունների լիազորված մարմիններին եւ Հանձնաժողովին տեղեկացնում է ոչ ուշ, քան այդ փոփոխության, չեղարկման օրվանից 1 աշխատանքային օր առաջ:

Տվյալ միջոցին միացած (կամ այլ միջոցներ ընդունած) անդամ պետությունների լիազորված մարմիններն այդ մասին եւ անցկացվող միջոցառումների մասին տեղեկացնում են մյուս անդամ պետությունների լիազորված մարմիններին եւ Հանձնաժողովին ոչ ուշ, քան ժամանակավոր միջոցառումը ներմուծելու, փոփոխելու, չեղարկելու օրվանից 1 աշխատանքային օր առաջ (նշելով ժամանակավոր միջոցառումը ներմուծելու, փոփոխելու, չեղարկելու հիմքը եւ համապատասխան որոշումն ընդունելու օրը):

Ժամանակավոր սանիտարական միջոցառում ներմուծելու, փոփոխելու եւ չեղարկելու կարգը սահմանվում է անդամ պետությունների օրենսդրությամբ:

20. Ժամանակավոր սանիտարական միջոցառում ներմուծելու, փոփոխելու, չեղարկելու վերաբերյալ տեղեկատվությունը կազմվում է ռուսերենով եւ անդամ պետության պետական լեզվով ու հրապարակվում է ոչ ուշ, քան համապատասխան որոշումն ընդունելու օրվանից 1 աշխատանքային օր առաջ, Ինտերնետ տեղեկատվական-հեռահաղորդակցական ցանցում՝ լիազորված մարմնի պաշտոնական կայքում եւ Միության պաշտոնական կայքում, համապատասխանաբար, անդամ պետության պետական լեզվով եւ ռուսերենով:

V. Խորհրդակցությունները եւ վեճերի կարգավորումը

21. Լիազորված մարմինների միջեւ տարաձայնությունների առկայության դեպքում շահագրգիռ անդամ պետությունը նախաձեռնում է ժամանակավոր միջոցառումը ներմուծելու մասին որոշումն ընդունած անդամ պետության լիազորված մարմնի հետ խորհրդակցությունների անցկացում:

Խորհրդակցությունները կարող են անցկացվել Հանձնաժողովի շինություններում: Այդ դեպքում առաջիկա խորհրդակցությունների վերաբերյալ տեղեկատվությունը Հանձնաժողով է ներկայացվում ոչ ուշ, քան դրանք անցկացնելուց 3 աշխատանքային օր առաջ:

22. Տարաձայնությունները սույն Կարգի 21-րդ կետով նախատեսված խորհրդակցությունների շրջանակներում չկարգավորվելու դեպքում լիազորված մարմինները կարող են դիմել Հանձնաժողով Հանձնաժողովի ներկայացուցիչների մասնակցությամբ լիազորված մարմինների խորհրդակցություններ անցկացնելու վերաբերյալ առաջարկով ոչ ուշ, քան դիմումն ստանալու օրվանից 5 աշխատանքային օր հետո:

23. Այն դեպքում, երբ տարաձայնություններն ըստ խորհրդակցությունների արդյունքների չեն կարգավորվում, լիազորված մարմինների միջեւ տարաձայնություների վերաբերյալ հարցը կարող է ուսումնասիրվել Հանձնաժողովի մարմնի նիստի ընթացքում՝ լիազորված մարմինների ներկայացուցիչներին պարտադիր հրավիրելու պարագայում:

VI. Եզրափակիչ դրույթներ

24. Լիազորված մարմինների եւ Հանձնաժողովի միջեւ տեղեկատվության փոխանակումը, սույն Կարգին համապատասխան, իրականացվում է պաշտոնական նամակների միջոցով, այդ թվում՝ էլեկտրոնային տարբերակով՝ օգտագործելով Միության ինտեգրված տեղեկատվական համակարգը:

25. Վեճերի կարգավորումն իրականացվում է «Եվրասիական տնտեսական միության մասին» 2014 թվականի մայիսի 29-ի պայմանագրի 112-րդ հոդվածին համապատասխան: